REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/211-19

12. septembar 2019. godine

B e o g r a d

ZAPISNIK

SA 68. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. SEPTEMBRA 2019. GODINE

Sednica je počela u 12,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Veroljub Matić, Dragana Barišić, Dušica Stojković, Tatjana Macura, Branimir Jovanović i Momo Čolaković.

Sednici su prisustvovali i zamenici članova Odbora: Vera Jovanović, zamenik Darka Laketića, Stefana Miladinović, zamenik Đorđa Milićevića, Milorad Mirčić, zamenik Vojislava Šešelja i Vojislav Vujić, zamenik Petra Petrovića.

Sednici nisu prisustvovali članovi Odbora: Darko Laketić, Marko Zeljug, Đorđe Milićević, Vojislav Šešelj, Nemanja Šarović, Goran Ćirić, Petar Petrović, Nenad Konstantinović i Nenad Čanak.

Tatjana Macura, član Odbora, iz tehničkih razloga (promenjena lozinka) nije se ulogovala u sistem e-parlamenta.

Na predlog predsednika, Odbor je većinom glasova utvrdio sledeći

D n e v n i r e d:

- usvajanje zapisnika sa 67. sednice Odbora -

1. Razmatranje zahteva Blaže Kneževića, narodnog poslanika, za davanje pozitivnog mišljenja za vršenje druge javne funkcije (21 Broj: 02-2163/19 od 5. avgusta 2019. godine);

2. Razmatranje zahteva Veroljuba Matića, narodnog poslanika, za davanje pozitivnog mišljenja za vršenje druge javne funkcije (21 Broj 02-2279/19 od 4. septembra 2019. godine).

Odbor je, pre prelaska na rad po utvrđenom dnevnom redu, većinom glasova, bez primedaba, usvojio zapisnik sa 67. sednice Odbora.

**PRVA TAČKA DNEVNOG REDA**: Razmatranje zahteva Blaže Kneževića, narodnog poslanika, za davanje pozitivnog mišljenja za vršenje druge javne funkcije

Predsednik Odbora je pojasnio da je Blaža Knežević podneo zahtev za davanje pozitivnog mišljenja da uz funkciju narodnog poslanika obavlja i funkciju člana Privremenog saveta Akademije strukovnih studija Šabac na koju je imenovan Odlukom Vlade.

Diskusije nije bilo.

Na predlog predsednika, Odbor je jednoglasno dao pozitivno mišljenje Blaži Kneževiću da uz funkciju narodnog poslanika može da obavlja i funciju člana Privremenog saveta Akademije strukovnih studija Šabac.

**DRUGA TAČKA DNEVNOG REDA:** Razmatranje zahteva Veroljuba Matića, narodnog poslanika, za davanje pozitivnog mišljenja za vršenje druge javne funkcije

Predsednik Odbora je obavestio da je Veroljub Matić podneo zahtev za davanje pozitivnog mišljenja, da uz funkciju narodnog poslanika, obavlja funkcije člana Privremenog saveta Akademije strukovnih studija Šabac na koju je imenovan Odlukom Vlade.

Diskusije nije bilo.

Na predlog predsednika, Odbor je jednoglasno dao pozitivno mišljenje Veroljubu Matiću da uz funkciju narodnog poslanika može da obavlja i funciju člana Privremenog saveta Akademije strukovnih studija Šabac.

\* \* \*

Sednica je završena u 12,07 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović